อัพเดทเลือกตั้งสหรัฐ : ปิดจ็อบ “ไบเดน” คว้าชัยในเพนซิลวาเนีย ขึ้นแท่นว่าที่ ปธน. คนที่ 46
อัพเดทเลือกตั้งสหรัฐ : ปิดจ็อบ “ไบเดน” คว้าชัยในเพนซิลวาเนีย ขึ้นแท่นว่าที่ ปธน. คนที่ 46
อัพเดทเลือกตั้งสหรัฐ : ปิดจ็อบ “ไบเดน” คว้าชัยในเพนซิลวาเนีย ขึ้นแท่นว่าที่ ปธน. คนที่ 46
8 พ.ย. 2563

ผู้สื่อข่าวรายงานว่า หลังจากที่ลุ้นผลการนับคะแนนเลือกตั้งระหว่าง 2 ผู้ท้าชิง โดนัลด์ ทรัมป์ แห่งพรรครีพับลิกัน แชมป์เก่า กับ โจ ไบเดน ตัวแทนจากพรรคเดโมแครต กันแบบหืดจับ สูสี ผลัดกันแพ้ผลัดกันชนะมาเกือบ 3 วันเต็มๆ ตั้งแต่เช้าวันที่ 4 พ.ย.63 ในที่สุดช่วงดึกวันนี้ (7 พ.ย.)​ ตามเวลาประเทศไทย ก็ได้ผู้ชนะที่ได้คะแนนโหวตจากคณะผู้เลือกตั้ง (Electoral Vote) ถึง 270 คะแนน เกินกว่ากึ่งหนึ่ง จากทั้งหมด 538 คะแนนแล้ว ได้แก่ โจ ไบเดน จากเดโมแครต
โดยชัยชนะในครั้งนี้ของ ไบเดน ได้มาจาก 20 คะแนนเสียงของคณะผู้เลือกตั้งในรัฐเพนซิลวาเนียทำให้ไบเดนที่เดิมมีคะแนนนำทรัมป์ อยู่ที่ 264 ต่อ 214 ได้คะแนนเสียง 284 คะแนน ขึ้นแท่นเป็นว่าที่ประธานาธิบดี คนที่ 46 ของสหรัฐฯ